Două blocuri din Zlatna vor fi reabilitate pentru creșterea eficienței energetice. Blocurile 11 și 26, aflate pe strada Tudor Vladimirescu din Zlatna, vor fi reabilitate termic pentru creșterea eficienței energetice. Investiția se ridică la peste 5,1 milioane de lei, fiind finanțată prin PNRR.
Primăria Zlatna a lansat pe 1 martie, în SEAP, o licitație pentru lucrări privind creșterea eficienței eneergetice a blocurilor 11 și 26 din oraș.
Valoarea totală estimată a lucrărilor este de 5.146.433,57 de lei, fără TVA. Investiția este finanțată prin PNRR.
Potrivit documentației, Blocul 11 este situat pe strada Tudor Vladimirescu, nr. 1, în zona centrală a orașului. Imobilul are regimul de înălțime parter + 3 etaje.
Blocul 26 este situat pe strada Tudor Vladimirescu, nr. 12A. Imobilul are regimul de înălțime parter + 3 etaje.
Potrivit proiectului, se vor efectua lucrări în vederea creșterii eficienței energetice, între care se numără:
- izolarea termică a fațadei cu vată minerală – 15 cm
- izolarea termică a soclului cu polistiren extrudat – 5 cm
- izolarea termică a planșeului superior cu vată minerală – 2 x 10 cm
- înlocuirea tâmplăriei clasice existente (uși de acces, ferestre), cu tâmplărie PVC termoizolantă
- se vor închide balcoanele cu tâmplărie PVC termoizolantă
- se va reface sistemul de captare a apelor pluviale
- se va demonta anvelopanta – toate elementele șarpantei vor fi atent verificate și refăcute corespunzător. Elementele degradate vor fi înlocuite.
- la interior, se vor utiliza tencuieli pe bază de ipsos, glet, amorsă și straturi de vopseluri lavabile
Urmăriți Alba24.ro și pe Google News
Dacă ți-a plăcut articolul: